***Հավելված***

***Հայաստանի Հանրապետության Արմավիրի մարզի***

***Փարաքար համայնքի ավագանու***

***2025թ. ապրիլի 16 -ի N 4-Ա որոշման***

**Կ Ա Ր Գ**

**ՓԱՐԱՔԱՐ ՀԱՄԱՅՆՔԻ ՂԵԿԱՎԱՐԻ ԵՐԴՄԱՆ ԱՐԱՐՈՂՈՒԹՅԱՆ**

1. Նորընտիր համայնքի ղեկավարի երդման արարողության նպատակով` համայնքի ղեկավարի ընտրվելուց հետո երրորդ օրացուցային օրը, ժամը 12։00-ին հրավիրվում է ավագանու նիստ: Նիստը տեղի է ունենում համայնքի ավագանու նստավայրում:

2.   Համայնքի ղեկավարի երդման արարողության նախապատրաստման և անցկացման կազմակերպման պատասխանատուն «Փարաքարի համայնքապետարանի աշխատակազմ» համայնքային կառավարչական հիմնարկն է (այսուհետ` Աշխատակազմ):

3. Աշխատակազմը ժամը 11.30 - 12.00-ն գրանցում է ավագանու անդամներին:

4. Ավագանու նիստն իրավազոր է, եթե նիստին ներկա է ավագանու անդամների՝ օրենքով սահմանված թվի կեսից ավելին:

5. Նիստը վարում է ավագանու նիստին ներկա` տարիքով ավագ անդամը, որը հայտարարում է նորընտիր ավագանու առաջին նիստի բացման մասին:

6. Նիստը վարողը հայտարարում է նիստի օրակարգը:

7. Երդման արարողությանը կարող են ներկա գտնվել ՀՀ տարածքային կառավարման և ենթակառուցվածքների նախարարության ներկայացուցիչը (համաձայնությամբ), Արմավիրի մարզպետարանից ներկայացուցիչ, Հայ Առաքելական եկեղեցու  Արմավիրի թեմի առաջնորդը (համաձայնությամբ), հրավիրված պետական, եկեղեցական, մշակութային և հասարակական գործիչներ և բնակիչներ:

8. Հնչում է Հայաստանի Հանրապետության օրհներգը:

9․ Նիստը վարողն ընտրված համայնքի ղեկավարին հրավիրում է ամբիոնի մոտ։

10․ Համայնքի ղեկավարը, աջ ձեռքը դնելով ՀՀ Սահմանադրության և «Տեղական ինքնակառավարման մասին» ՀՀ օրենքի վրա, ընթերցում է երդման հետևյալ տեքստը.

«Ստանձնելով (նշվում է համապատասխան համայնքի անվանումը) համայնքի ղեկավարի պաշտոնը` երդվում եմ.

Համայնքի ղեկավարի լիազորություններն իրականացնելիս պահպանել Հայաստանի Հանրապետության Սահմանադրությունը, օրենքները, համայնքի ավագանու որոշումները, ազնվորեն և բարեխղճորեն կատարել համայնքի ղեկավարի լիազորությունները, ծառայել համայնքի բարգավաճմանը, գործել ի բարօրություն նրա բնակիչների:

Պարտավորվում եմ պաշտպանել համայնքի իրավունքները, օրինական շահերը և սեփականությունը, ուժերիս անմնացորդ նվիրումով սատարել ժողովրդի հավատին, նպաստել նրա նյութական և հոգևոր վերելքին»:

և ստորագրում դրա տակ, ստորագրված երդման տեքստը ի պահ է հանձնվում Համայնքապետարանի աշխատակազմ,

12. Ելույթից հետո համայնքի ղեկավարը զբաղեցնում է նախագահողի տեղը և շարունակում վարել նիստը:

13․ Համայնքի ղեկավարին և նորընտիր ավագանուն օրհնության իր խոսքն է ուղղում Հայաստանյայց Սուրբ Առաքելական Եկեղեցու Արմավիրի թեմի առաջնորդը,

14․ Ողջույնի խոսքով և շնորհավորանքներով կարող են հանդես գալ ՀՀ պետական լիազորված մարմնի ներկայացուցիչը, այլ անձիք:

15․ Ողջույնի խոսքերից և ուղերձների հրապարակումից հետո համայնքի ղեկավարը շարունակում է նիստը համաձայն սահմանված օրակարգի: